CELEX: 32005D0506
Language: sk
Date: 2005-07-14 00:00:00
Title: 2005/506/ES: Rozhodnutie Komisie zo 14. júla 2005, ktorým sa mení a dopĺňa rozhodnutie 99/120/ES, pokiaľ ide o zaradenie jednej prevádzkarne v Albánsku do predbežného zoznamu prevádzkarní tretích krajín, z ktorých sú členské štáty oprávnené dovážať črevá zvierat [oznámené pod číslom K(2005) 2657]   (Text s významom pre EHP)

15.7.2005   
            
            
               SK
            
            
               Úradný vestník Európskej únie
            
            
               L 184/68
            
         ROZHODNUTIE KOMISIE
   zo 14. júla 2005,
   ktorým sa mení a dopĺňa rozhodnutie 99/120/ES, pokiaľ ide o zaradenie jednej prevádzkarne v Albánsku do predbežného zoznamu prevádzkarní tretích krajín, z ktorých sú členské štáty oprávnené dovážať črevá zvierat
   [oznámené pod číslom K(2005) 2657]
   (Text s významom pre EHP)
   (2005/506/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky (1), a najmä na jeho článok 2 ods. 4,
   keďže:
   
               (1)
            
            
               V rozhodnutí Komisie 1999/120/ES z 27. januára 1999, ktorým sa ustanovujú predbežné zoznamy zariadení tretích krajín, z ktorých členské štáty povoľujú dovoz čriev zvierat (2), sa stanovujú predbežné zoznamy prevádzkarní v tretích krajinách, z ktorých sú členské štáty oprávnené dovážať črevá zvierat.
            
         
               (2)
            
            
               Albánsko poskytlo názov jednej prevádzkarne produkujúcej zvieracie črevá, v prípade ktorej zodpovedné orgány osvedčili jej súlad s pravidlami Spoločenstva.
            
         
               (3)
            
            
               Z tohto dôvodu treba túto prevádzkareň zahrnúť do zoznamov uvedených v rozhodnutí 1999/120/ES.
            
         
               (4)
            
            
               Keďže v danej prevádzkarni sa ešte nevykonali kontroly na mieste, na dovezené produkty z tejto prevádzkarne by sa nemali vzťahovať znížené fyzické kontroly podľa smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3).
            
         
               (5)
            
            
               Rozhodnutie 1999/120/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 1999/120/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 22. júla 2005.
   Článok 3
   Toto rozhodnutie je určené členským štátom.
   
      V Bruseli 14. júla 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33) (korigendum uverejnené v Ú. v. EÚ L 195, 2.6.2004, s. 12).
   
      (2)  Ú. v. ES L 36, 10.2.1999, s. 21. Rozhodnutie naposledy zmenené a doplnené Aktom o pristúpení z roku 2003.
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1) (korigendum uverejnené v Ú. v. EÚ L 191, 28.5.2004, s. 1).
   
      PRÍLOHA
      Do prílohy sa vkladá tento text:
      
         „País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albánia/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1
                  
               
                     1.
                  
                  
                     Okrem čriev hovädzieho dobytka od dvanástorníka po konečník alebo z nich získaných produktov podľa nariadenia (ES) č. 999/2001. Táto výnimka sa nevzťahuje na produkty získané zo zvierat narodených, ďalej chovaných a porazených v Argentíne, Austrálii, Brazílii, Čile, na Kostarike, Novom Zélande, v Nikarague, Paname, Paraguaji a Uruguaji.“